**projektas**

**reg. Nr. T-252**

**2.23. darbotvarkės klausimas**

**Pasvalio rajono savivaldybės taryba**

**Sprendimas**

**Dėl pasvalio rajono savivaldybės TERITORIJOJE ESANČIŲ KAPINIŲ SĄRAŠO PATVIRTINIMO**

2022 m. gruodžio 21 d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žmonių palaikų laidojimo įstatymo 33 straipsnio 3 dalimi, įgyvendindama Kapinių sąrašų sudarymo reikalavimų tvarkos aprašą, patvirtintą Lietuvos Respublikos Vyriausybės 2008 m. lapkričio 19 d. nutarimu Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ (Lietuvos Respublikos Vyriausybės 2014 m. spalio 22 d. nutarimo Nr. 1142 redakcija) (su visais aktualiais pakeitimais), Pasvalio rajono savivaldybės taryba n u s p r e n d ž i a:

1. Patvirtinti Pasvalio rajono savivaldybės teritorijoje esančių kapinių sąrašą (pridedama).
2. Nustatyti, kad sprendimas įsigalioja 2023 m. sausio 1 d. ir yra skelbiamas Pasvalio rajono savivaldybės interneto svetainėje [www.pasvalys.lt](http://www.pasvalys.lt).

 Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Strateginio planavimo ir investicijų skyriaus

vyriausiasis specialistas (kultūros vertybių)

Gražvydas Balčiūnaitis

2022-12-01

Pasvalio rajono savivaldybės tarybai

**AIŠKINAMASIS RAŠTAS**

**Dėl pasvalio rajono savivaldybės TERITORIJOJE ESANČIŲ KAPINIŲ SĄRAŠO PATVIRTINIMO**

2022-12-01

Pasvalys

**1. Sprendimo projekto rengimo pagrindas.**

Pasvalio rajono savivaldybės (toliau – Savivaldybė) teritorijoje esančių kapinių sąrašas yra paskelbtas interneto svetainėje [www.pasvalys.lt](http://www.pasvalys.lt). Tačiau, pasikeitus teisės aktams, sąrašą būtina atnaujinti, patvirtinti Savivaldybės tarybos sprendimu ir vėl paskelbti minėtoje interneto svetainėje.

**2. Sprendimo projekto tikslai ir uždaviniai.**

Patvirtinti atnaujintą Pasvalio rajono savivaldybės teritorijoje esančių kapinių sąrašą.

**3. Kokios siūlomos naujos teisinio reguliavimo nuostatos ir kokių rezultatų laukiama**

Lietuvos Respublikos Seimas 2022 m. gegužės 12 d. priėmė Lietuvos Respublikos žmonių palaikų laidojimo įstatymo Nr. X-1404 2, 3, 5, 6, 11, 11-1, 13, 17, 21, 25, 27 ir 33 straipsnių pakeitimo įstatymą Nr. XIII-2987 (toliu – Pakeitimo įstatymas), kuriuo pakeitė Lietuvos Respublikos žmonių palaikų laidojimo įstatymą (toliau – Įstatymas). Po pakeitimo Įstatymo 33 straipsnio 3 dalyje nurodyta, kad iki 2023 m. sausio 1 d. savivaldybės privalo savo interneto svetainėje paskelbti pagal Vyriausybės nustatytus reikalavimus sudarytą ir savivaldybės tarybos patvirtintą visų savivaldybės teritorijoje esančių kapinių sąrašą. Vyriausybė 2022 m. spalio 5 d. nutarimu Nr. 1000 „Dėl Lietuvos Respublikos Vyriausybės 2008 m. lapkričio 19 d. nutarimo Nr. 1207 „Dėl Lietuvos Respublikos žmonių palaikų laidojimo įstatymo įgyvendinamųjų teisės aktų patvirtinimo“ pakeitimo“ patvirtino atnaujintą Kapinių sąrašų sudarymo reikalavimų tvarkos aprašą (toliau – Aprašas). Juo vadovaujantis sudarytas atnaujintas Savivaldybės teritorijoje esančių kapinių sąrašas.

Lyginant su senuoju sąrašu, pokyčiai susiję su kapinių sklypų formavimu, jų įregistravimu Nekilnojamojo turto registre bei Kultūros vertybių registre. Iš kapinių sąrašo išbrauktos Antrojo pasaulinio karo Sovietų Sąjungos karių ir sovietinių aktyvistų palaidojimo vietos Pasvalyje, Joniškėlyje, Vaškuose, Saločiuose, Pumpėnuose ir Pamažupių k. Tai padaryta atsižvelgiant į Kultūros paveldo departamento rekomendacijas, susijusias su Nekilnojamojo kultūros paveldo vertinimo tarybos išvada, kad šios palaidojimo vietos neturi atskirų kapinių statuso.

Priėmus sprendimą, bus patvirtintas kapinių sąrašas, kuris bus paskelbtas Savivaldybės interneto svetainėje.

**4. Skaičiavimai, išlaidų sąmatos, finansavimo šaltiniai** **–**.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti** –.

**7. Sprendimo projekto antikorupcinis vertinimas.** Neatliekamas.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.**

Iniciatorius **–** Savivaldybės administracijos Strateginio planavimo ir investicijų skyrius, atsakingas – vyriausiasis specialistas Gražvydas Balčiūnaitis.

PRIDEDAMA: Pasvalio rajono savivaldybės teritorijoje esančių kapinių sąrašas, 26 lapai.

Strateginio planavimo ir investicijų skyriaus

vyriausiasis specialistas Gražvydas Balčiūnaitis